Diari Oficial de la Generalitat Valenciana


Sumari del DOGV 8948, del 10-11-2020 (2020/9219)

Informació pública de l'aprovació de l'informe ambiental i territorial estratègic del Pla d'ordenació detallada.
----------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9219


Data del document
:   27-10-2020

Organisme emissor
:   Ajuntament de Domeño

Tipus de document
:   Anunci

Descriptors 

:   * Domeño
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla d'ordenació detallada. [2020/9219]  
Als efectes establits en l'article 51.7 de la LOTUP, es publica l'extracte de l'Acord de la Comissió d'Avaluació Ambiental Municipal de data 27 d'octubre de 2020, el text complet del qual pot consultar-se en la pàgina web de l'Ajuntament de Domeño, www.domeno.es:  
   
Primer  
Concloure que la proposta de Pla d'ordenació detallada de Domeño no té efectes significatius sobre el medi ambient i el territori, conforme als criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
Segon  
Emetre Informe Ambiental i Territorial Estratègic en el procediment simplificat d'avaluació ambiental i territorial estratègica del Pla d'ordenació detallada de Domeño, per no tindre efectes significatius sobre el medi ambient, d'acord amb els criteris de l'annex VIII de Llei 5/2014, sempre que s'ajuste al descrit en la documentació presentada, així com al que s'estableix en els informes emesos sobre aquest tema, i es complisquen les determinacions establides a continuació prèviament a la seua aprovació:1) El Pla d'ordenació detallada contindrà un estudi de paisatge, el contingut general del qual s'estableix en l'annex I de la LOTUP, que ha d'analitzar de manera específica les determinacions d'aquest nivell d'ordenació amb incidència en el paisatge urbà i establir mesures per a la protecció, l'ordenació i/o la gestió d'aquest, que condicionaran l'ordenació detallada que finalment s'adopte. Entre altres, s'establiran condicions específiques per a l'adequada conformació de les vores urbanes, conforme al que s'estableix en l'article 8, apartats e) i f), de la LOTUP. La competència per a l'emissió d'informe en relació amb l'Estudi de Paisatge que acompanye al POP, segons el contingut establit en l'art. 35.2 LOTUP, és municipal conforme a l'art. 44.2 LOTUP. 2) Es definirà la Infraestructura Verda urbana d'ordenació detallada, completant l'establida en l'ordenació estructural, garantint la seua connectivitat a través de les zones verdes, espais lliures i itineraris per als vianants que la integren, conforme a l'art. 35 de la LOTUP. La competència per a informar la coherència i funcionalitat de la infraestructura verda urbana és de la Subdirecció General d'Ordenació del Territori i Paisatge, de la Conselleria d'Habitatge, Obres Públiques i Vertebració del Territori, de conformitat amb l'article 4.3 de la LOTUP. 3) Continuar amb la tramitació del Pla d'Ordenació Detallada conforme al capítol III del títol III del llibre I de la LOTUP i la normativa sectorial que poguera resultar d'aplicació, devent: 3.1) D'acord amb la documentació presentada, en relació amb les determinacions dels articles 34, 38 i 46 de la LOTUP, el pla d'ordenació detallada no afecta ni estableix determinacions respecte del sòl no urbanitzable. Si s'introdueixen modificacions o es detallen usos, subdivideixen zones o qualssevol altres determinacions, fins i tot normatives, que afecten aquesta mena de sòl, respecte del que s'estableix en el pla general estructural, en fase d'informació pública s'haurà de realitzar consulta a la conselleria competent en matèria d'avaluació ambiental (òrgan ambiental autonòmic). 3.2) Si s'introdueixen determinacions que innoven o desenvolupen les determinacions de l'ordenació estructural establides en el pla general estructural, en fase d'informació pública s'haurà de realitzar consulta al Servei Territorial d'Urbanisme de València.  
  
  
Tercer  
Conforme a l'Article 51.7 de la LOTUP, incloure l'Informe Ambiental i Territorial Estratègic en la documentació de l'instrument de planejament urbanístic a l'efecte de posar-lo en coneixement de l'òrgan promotor i l'òrgan substantiu per a la continuació de la tramitació urbanística conforme al capítol següent d'aquesta llei.  
  
  
  
Quart  
Donar compte del contingut de la resolució d'Informe Ambiental i Territorial Estratègic pel procediment simplificat a quants interessats apareguen en la tramitació ambiental d'aquesta actuació.  
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP i en la pàgina web municipal.  
  
Sisé  
Conforme a l'Article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Seté  
La resolució de l'Informe Ambiental i Territorial Estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciós administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en Dret.  
  
Domeño, 27 d'octubre de 2020.- L'alcalde: Francisco Gómez Asensio.